**Paerewa Paetae**

**KUA MŌNEHU**

|  |  |  |  |  |  |  |  |
| --- | --- | --- | --- | --- | --- | --- | --- |
| **Aronga** | | Hangarau Matihiko 1.2 | | | | | |
| **Ingoa** | | Whakawhanake i tētahi hoahoa mō tētahi hua matihiko | | | | | |
| **Kaupae** | 1 | **Whiwhinga** | 3 | | **Aromatawai** | | ā-Roto |
| **Marau akoranga** | Hangarau | | | | | | |
| **Kokonga akoranga** | Hangarau Matihiko | | | | | | |
| **Mana rēhita** | | Kua rēhitatia | | **Te rā i mana ai** | | 23 o Whiringa-a-rangi 2017 | |
| **Te rā e arotakengia ai** | | 31 o Hakihea 2019 | | **Te rā i puta ai** | | 23 o Whiringa-a-rangi 2017 | |

E hāngai ana tēnei paerewa paetae ki te whanaketanga o tētahi tono mō tētahi hua matihiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Ka whakawhanake i tētahi hoahoa mō tētahi hua matihiko. | * Ka whakawhanake i tētahi hoahoa mātau mō tētahi hua matihiko. | * Ka whakawhanake i tētahi hoahoa whaikiko mō tētahi hua matihiko. |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakawhanake i tētahi hoahoa mō tētahi hua matihiko*:

* te tautuhinga o te whāinga me ngā kaiwhakamahi mutunga o te hua matihiko
* te rangahautanga me te hahautanga o ētahi whakaaro hoahoa
* te whiriwhiri i tētahi hoahoatanga kua tohua me te whakaahua i te hāngai o taua hoahoatanga
* te whakaahua i ngā pānga e hāngai ana.

Ka kapi i te paearu *whakawhanake i tētahi hoahoa mātau mō tētahi hua matihiko*:

* te whakamahinga o ngā kōrero arotake ki te whakapai ake i te hoahoatanga
* te whakamārama i te whakatutukitanga o te hoahoatanga i ngā pānga e hāngai ana.

Ka kapi i te paearu *whakawhanake i tētahi hoahoa whaikiko mō tētahi hua matihiko* te parahau, me ngā taunakitanga, ka hāngai tika te hoahoatanga ki te whāinga me ngā kaiwhakamahi mutunga.

1. Hei tauira o ngā pānga hāngai:

* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* te whakaaro ki ngā kaiwhakamahi mutunga
* te hauora me te haumarutanga.

1. He otinga te *hua matihiko* kua whanakehia me tētahi/ngā pūrere matihiko.
2. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.

2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233